|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 15-18-О/3

Дана: 27.03.2018. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 15-18-О -** **Набавка материјала за дијализу који зависи од типа машине за апарате Gambro Artis Physio Sistem за потребе одељења за дијализу КЦВ**

**ПИТАЊA ПОТЕНЦИЈАЛНОГ ПОНУЂАЧА:**

,,

Poštovani,

Molimo Vas da nam u skladu sa članom 63. stav 2. Zakona o javnim nabavkama ("SI. glasnik RS" br: 124/2012, 14/2015 I 68/2015) dostavite dodatne informacije ili pojašnjenje u vezi sa konkursnom dokumentacijom za javnu nabavku dobara, po partijama, javna nabavka broj 15-18-0

1. Konkursnom dokumentacijom za predmetni postupak javne nabavke ste kao predmet partije broj 4 odredili; BICARD SET (Bicart sel. Combipac + Sel. Bag).

Određivanjem tehničkih specifikacija na ovakav način Naručilac ne postupa u skladu sa članom 71. i 72. Zakona o javnim nabavkama, obzirom da tehničke specifikacije koje se zahtevaju konkursnom dokumentacijom u partiji 4 su opisane na način da eliminišu ponuđače, odnosno da suprotno članu 72. Zakona o javnim nabavkama uključuje  
odredbu koja za posledicu ima davanje prednosti ili eliminaciju pojedinih ponuđača, te predlažemo da Naručilac umesto jedne partije predvidi dve partije i to : Suvi bikarbonat 7.000 kom i Koncentrat za dijalizu 35.000 lit.

Naime, zahtevanom tehničkom specifikacijom za predmet partije broj 4 Naručilac sprečava konkurenciju među ponuđačima kao osnovno načelo sistema javnih nabavki i uštede javnih sredstava. Raspisivanjem javne nabavke za dobro koje može da ponudi isključivo jedan ponuđač na tržištu, po ceni koja je skoro dvostruko veća od cene koju bi  
ostvario da omogući konkurenciju među ponuđačima, Naručilac grubo krši Zakon o javnim nabavkama, naročito imajući u vidu da ukoliko bi se raspisala javna nabavka i za dobro koje je predloženo u ovom dopisu, isto dobro može na suštinski identičan način ispuniti potrebe za kvalitetnom dijalizom.

Naime Pravilnikom o standardima materijala za dijalize koje se obezbeđuju iz sredstava obaveznog zdravstvenog osiguranja koncentrati za hemodijalizu svrstvaiu se u materijal specifičan za hemodiializu a ne u materijal koji je specifičan po tipu aparata za dijalizu (član 6 Pravilnika) kao što NAručilac zahteva . Sa druge strane dobro koje Naručilac traži ne sadrži koncentrovani rastvor za dijalizu kao što predviđa Pravilnik

Nadalje na strani 5 konkursne dokumentacije, navedeno je da : „ *Ponuđena dobra iz partije moraju da budu usklađena sa važećim standardima materijala za dijalizu koje se obezbeđuju iz sredstava obaveznog zdravstvenog osiguranja (,, SI. GlasnikRS „ br. 88/12,41/13,36/14, 37/14 i 88/15).*

U skladu sa navedenim Pravilnikom Bicard select koji sadrži Bicart 720 g suvog bikarbonata, Select Cart 1200 g natrijum-hlorida i Select Bag 1 litar kiselog dijaliznog koncentrata, a koji u suštini predstavlja predmet partije 4, utvrđen je kao standard potrošnog materijala osiguranim licima koja se lece hemodiializom u kućnim uslovima (član 13. Pravilnika).

Nesumnjivo ie da Vi kao Naručilac dobro koje je predmet partije 4 nabavljate kako bi pružali usluge dijalize u svom dijaliznom centru, a ne za pacijente kojima se postupak dijalize obavlja u kućnim uslovima. Iz navedenog, jasno je da prilikom izrade konkursne dokumentacije i određivanja predmeta partije broj 4 ni sami niste poštovali standarde koje ste naveli da ponuđači moraju poštovati, budući da ste predmet navedene partije definisali suprotno gore navedenom Pravilniku.

U prilog rečenom, ukoliko se razmotri sam postupak dijalize na način da se vrši:

* tako Što se suvi bikarbonat (ketridž sa prahom suvog bikarbonata) meša sa kiselim dijaliznim rastvorom, ili pak
* tako sto se ketridž suvog bikarbonata, ketridž soli i kesa sa rastvorom elektrolita, pomešaju sa vodom

dolazi se do istog cilja i jedine razlike koja nije suštinske prirode da zahteva tehničke specifikacija na način kako je Naručilac predvideo.

Ako se pođe od toga da je jedina razlika, u tome što, kod prvog načina pripreme za dijalizu, ustanova dobija već pripremljeni kiseli dijalizni rastvor, a u drugom slučaju dobija u SETu ketridž soli i kesu elektolita koje treba da pomeša sa vodom i dobije isti taj kiseli dijalizni rastvor **i u jednom i u drugom slučaju, krajnji efekat je da se dobija radni rastvor (kiseli dijalizni rastvo + bazna osnova suvog bikarbonata) koji se koristi za dijalizu.**

Međutim, krajnji efekat je potpuno drugačiji, u pogledu cene koštanja, po jednoj dijalizi, u navedene dve varijente, obzirom da drugu varijantu može da ponudi samo jedan ponuđač na tržištu Srbiji. Na ovaj način Naručilac grubo krši Zakon o javnim nabavkama imajući u vidu da postoji mogućnost da pruži uslugu dijalize sa ketridžom koja je istog kvaliteta i na način da omogući konkurenciju medu ponuđačima. Analizom cena na tržištu, raspisivanjem javne nabavke za dobro koje NAručilac traži cena dijalize je skuplja za 516,00 dinara u odnosu da Naručilac raspise javnu nabavku na način da omogući učešće više ponuđača, što na 7.000 dijaliza koliko Naručilac zahteva iznosi 3.612.000,00 dinara ili cca 30.100,00 eura.

Skrećemo pažnju da Zakon o javnim nabavkama jasno određuje da Naručilac ne može da ograniči konkurenciju, a posebno ne može onemogućavati bilo kog ponuđača da učestvuje u postupku javne nabavke korišćenjem diskriminatorskih uslova, tehničkih specifikacija i kriterijuma, odnosno ne može da u konkursnu dokumentaciju uključi bilo koju odredbu koja bi za posledicu imala davanje prednosti ili eliminaciju pojedinih ponuđača.

Nadalje, ukazujemo Naručiocu da je prema uputstvu za korišćenje aparata navedenih u konkursnoj dokumentaciji, a sa kojima svakako raspolažete, predviđen i režim rada koji podrazumeva upotrebu suvog bikarbonata i kiselog dijaliznog rastvora.

S obzirom na navedeno, odnosno da prema uputstvu za korišćenje ovih aparata, isti mogu da se koriste i primenom suvog bikarbonata i kiselog dijaliznog rastvora, Naručilac nema nijedan argument za određivanje predmeta partije broj 4na način na koji jeste, budući da su ispunjeni svi uslovi da se u postupku javne nabavke obezbedi konkurencija, a Naručilac pribavi dobro koje nesumnjivo može upotrebljavati na tipu aparata koji koristi bez negativnih efekata za pacijente, ali uz ostvarivanje značajnih ušteda.

Aparati koje koristite apsolutno se mogu koristiti u režimu rada primenom suvog bikarbonata i kiselog dijaliznog rastvora, sa kojom Činjenicom ste i Vi sigurno upoznati. Ovo naročito iz razloga što bi prihvatanje zahteva zainteresovanog lica za promenom predmeta navedene partije dovelo do veće konkurenciju u postupku javne nabavke, a samim tim i do značajnih ušteda za Vas kao Naručioca, a što je sama suština postupka javnih nabavki i zakonska obaveza Naručilaca.

Kako je uzimajući sve gore navedeno u obzir, jasno da je kao predmet partije 4 određeno dobro suprotno pozitivno- pravnim propisima, kao i da je ovakvim određivanjem predmeta navedene partije značajno ograničena, ako ne i u celosti isključena konkurencija u postupku javne nabavke, nepohodno je da izvršite izmene konkursne dokumentacije i predmet partije 8 uskladite sa gore navedenim Pravilnikom i Zakonom o javnim nabavkama, a u postupku javne nabvake omogućite konkurenciju. ,,

**ОДГОВОР НАРУЧИОЦА:**

Предметна добра/материјал је завистан од типа машине на коме се хемодијализна процедура врши. Правилник о стандардима материјала за дијализе које се обезбеђују из средстава обавезног здравственог осигурања ("Сл. гласник РС", бр. 88/2012, 41/2013, 36/2014, 37/2014 - испр. и 88/2015) у члану 7 став 1-3 исти и препознаје као материјал који зависи од типа апарата. Овакав трокомпонентни систем који чини БИКАРТ СЕТ се апсолутно уклапа у оквире материјала који се прописује истим чланом, под редним бројем 3 и 4. Како и само заинтересовано лице наводи, крајњи продукт јесте дијализна течност Правилником нормираног састава. Ипак, дијализа као четворочасовна кардиоваскуларно-волумна измена и електролитске нормализација, представља изазов у одржању кардиоваскуларне стабилности и постизања суве тежине до краја терапије. Наручилац, коришћењем оваквог новог система из три елемента концентрата може много боље задовољити своје потребе да ова два основна циља хемодијализног третмана и постигне. Конвенционалним двокомпонентним системом ово се много теже постиже или је код нестабилнијих пацијената то готово и немогуће. Набавком апарата овог типа, наручилац као стварну потребу опредељује рад са трокомпонентним системом концентрата, који је реално потребан у свакодневном раду, безбеднији, ефективнији и лакши за употребу и свакако представља методу напретка, те се наручилац не може враћати на конвенционалну методу само зато што заинтересовано лице има такво да понуди, а потреба Наручиоца је другачија.

Наводи да је овај трокомпонентни систем концентрата вишеструко скупљи од компарабилног двокомпонентног на другим апаратима, није тачан што је установљено истраживањем тржишта, проценом вредности набавке, као и ранијим искуством у спроведеним набавкама (цене за двокомпонентне системе као фактор поређења).

Исти систем концентрата је препознат од стране Правилника, навођењем истог комерцијалног имена у члану 13., али не са искључивошћу коришћења на кућним дијализама, већ као валидна и по свему ефективна замена двокомпонентном систему описаном у члану 7.

Конкурентност никако није ограничена јер је свако заинтересовано лице које има у понуди овакав систем концентрата слободно да своју понуду и поднесе.

У вези са јаснијим дефинисањем концентрација Ca++ у киселом раствору, Наручилац такође не одступа од Правилника захтевајући да заинтересована лица понуде концентрације киселе боце од 1л која је предвиђена за разблажење у односу 1:200 (захтев апарата) и која даје следеће финалне концентрације Ca++: 1.25 mmol/l, 1.50 mmol/l, 1.60 mmol/l, 1.75 mmol/l.

На основу горе наведених чињеница, Наручилац није повредио ни један од наведених чланова Закона о јавним набавкама и Правилника о стандардима дијализе, тако да остаје при захтевима из конкурсне документације.

С поштовањем,

*Комисија за јавну набавку 15-18-О*